cyanic-selkie/wikianc huggingface dataset:
చే గువేరా
మరణశిక్ష-అనంతరం, పార్ధివ శరీరం, జ్ఞాపకార్ధం
బొలీవియన్ డైరీ త్వరితంగా, సంస్కరింపబడకుండా రాంప్ఆర్ట్స్ పత్రికచే అనువదింపబడి ప్రపంచవ్యాప్తంగా పంపిణీ చేయబడింది. ఇస్రాయెల్ రేయేస్ జాయాస్ (అలియాస్ "బ్రలియో"), హర్రి విల్లెగాస్ తమయో ("పోమ్బో"), ఎలిసియో రేయేస్ రోడ్రిగ్జ్ ("రోలండో"), దారియేల్ అలర్కాన్ రామిరేజ్ ("బెనిగ్నో") —లచే వ్రాయబడిన కనీసం నాలుగు అదనపుడైరీలు ఈ సంఘటనలపై అదనపు సమాచారాన్ని బయటపెడుతున్నాయి. జూలై 2008లో ఇవో మొరలేస్ యొక్క బొలీవియన్ ప్రభుత్వం ఇంతకుముందు బయటపెట్టని శిథిలమైన రెండునోటుపుస్తకాలలో సంకలనం చేసిన గువేరా యొక్క డైరీలను, దానితోపాటు ఒక కార్యక్రమాల నమోదు పుస్తకం, అనేక బ్లాక్-అండ్-వైట్ ఛాయాచిత్రాలను బహిర్గతంచేసింది. ఈ సందర్భంలో, బొలీవియా సాంస్కృతికశాఖ ఉపమంత్రి, పాబ్లో గ్రౌక్స్, అదే సంవత్సరంలో ప్రతిచేతివ్రాత పేజిని ఫోటోగా ముద్రించాలనే ప్రణాళికను ప్రకటించారు. ఇంతలోనే, ఆగస్టు 2009లో బొలీవియా న్యాయమంత్రిత్వశాఖలో పనిచేసే మానవ శరీర శాస్త్రవేత్తలు గువేరా యొక్క ఐదుగురు సహచర గెరిల్లాల శరీరాలను తియూపొంటే అనే బొలీవియన్ పట్టణానికి సమీపంలో కనుగొని వెలికితీశారు.
మారియో టెరాన్‌ సలాజర్‌ మృతి
విప్లవ వీరుడు చెగువేరాను కాల్చి చంపిన బొలీవియా మాజీ సైనికుడు 80 ఏండ్ల వయస్సులో మారియో టెరాన్‌ సలాజర్ సియెర్రాలో 2022 మార్చి 10న మృతిచెందాడు. బొలీవియా సైన్యంలో పనిచేసిన టెరాన్‌ 1967, అక్టోబర్‌ 9న చెగువేరాను కాల్చిచంపాడు.
వారసత్వం
ఆయనకు మరణశిక్ష విధించిన నలభైసంవత్సరాల తరువాత, చే యొక్క జీవితము, వారసత్వం ఇంకా కలహకారకంగానే ఉన్నాయి. జీవితంలోని వివిధ సందర్భాలలో ఆయన సంస్కృతి యొక్క భిన్నాభిప్రాయాలు ద్వంద్వ ప్రవృత్తిగల సంక్లిష్ట వ్యక్తిత్వంగా ఆయనను తయారుచేసాయి.
అమరత్వంగురించి ఆయన భావనలు, వర్గ పోరాటం గురించి ఆయన కవిత్వంలో పిలుపులు, నూతన మానవుడు భౌతిక ప్రతిఫలాల వలనకాక నైతిక ప్రతిఫలాల వలన నడిపింపబడాలనే కోరికల పర్యవసానంగా, గువేరా వామపక్ష-ప్రేరేపిత ఉద్యమాలలో అత్యంతఅవసరమైన విగ్రహంగా రూపొందారు. అనేకరంగాలకు చెందిన ప్రసిద్ధవ్యక్తులు చే గువేరాను నాయకునిగా భావించారు; ఉదాహరణకు, నెల్సన్ మండేలా ఆయనను "స్వేచ్ఛను ప్రేమించే ప్రతిమానవునికీ ప్రోత్సాహం"అని అభివర్ణించారు, జీన్-పాల్ సార్త్రే "మేధావి మాత్రమే కాక మనకాలానికి చెందిన పరిపూర్ణపురుషుడు" అని ఆయనను వర్ణించారు. ఆయనను శ్లాఘించిన ఇతరులలో రచయితలు గ్రాహం గ్రీన్ చేను "శౌర్యం, పరాక్రమం, సాహసభావాల ప్రతీక"గా పేర్కొనారు, సుసాన్ సొంటాగ్ " (చే యొక్క) లక్ష్యం మానవత్వం కంటే తక్కువది మరేదీ కాదు" అని వ్యాఖ్యానించారు." నల్లజాతివారిలో, తత్వవేత్త అయిన ఫ్రాన్త్జ్ ఫనోన్ గువేరాను "ఒక మనిషిలో ఉండగల అన్నిలక్షణాలను ప్రోదిచేసిన ప్రపంచప్రతీక" అని విశ్వసించారు, బ్లాక్ పాన్ధర్ పార్టీ అధ్యక్షుడు స్టోక్లీ కార్మిచెల్ "చే గువేరా మరణించలేదు, అతని ఆలోచనలు మనతోనేఉన్నాయి" అనిశ్లాఘించారు. వివిధ రాజకీయవర్గాలన్నీ అతనిని కొనియాడాయి, అరాచక -పెట్టుబడిదారుడు స్వేచ్ఛా సిద్ధాంతకర్త ముర్రే రోత్బార్డ్ గువేరాను ఒక "నాయకుని రూపం"గా పొగడుతూ, గువేరా చనిపోయిన తరువాత శోకిస్తూ "మన శకము లేదా శతాబ్దం లోనే మరే వ్యక్తికన్నా (చే) విప్లవసిద్ధాంతానికి మూర్తీభవించిన జీవం", అన్నారు పాత్రికేయుడు క్రిస్టఫర్ హిచెన్స్ "[చే యొక్క] మరణం నన్ను, నాలాంటి అనేకులను కలచివేసింది, ఆయన ఒక ఆదర్శవ్యక్తి, అయితే మాలాంటి బూర్జువా కాల్పనికులకు అసాధ్యమైన వాటికి ఆయన వెళ్లి విప్లవకారులు చేయవలసిన వాటిని చేసాడు-తాను నమ్మినవాటికోసం పోరాడాడు, మరణించాడు" అని వ్యాఖ్యానించారు. గువేరాను క్యూబాలో చాలామంది జాతీయ నాయకుడిగా ప్రేమిస్తారు, $3 క్యూబన్ పెసోపై ఆయనచిత్రం అలంకరించబడి ఉంటుంది, ప్రతిఉదయం పాఠశాల విద్యార్థులు "మేము చే లాగ తయారవుతాము", అని ప్రతిజ్ఞచేస్తారు. ఆయన మాతృదేశమైన అర్జంటినాలో, ఉన్నతపాఠశాలలు ఆయన పేరుమీద ఉన్నాయి, అనేక చే సంగ్రహాలయాలు దేశవ్యాప్తంగాఉన్నాయి, ఆయన జన్మించిన రోసారియ నగరంలో 2008లో 12అడుగుల కంచువిగ్రహం ఆవిష్కరించబడింది. అదనంగా, గువేరా కొంతమంది బొలీవియన్ కామ్పెసినోస్చే "సెయింట్ ఏర్నేస్టో"గా పవిత్రీకరించబడ్డారు, వారు ఆయనను సహాయంకొరకు ప్రార్ధిస్తారు.
ఆయనకు ఉన్న ధ్రువస్థాయితోపాటు, ఆయన ముఖంయొక్క ఉన్నత-స్థాయి మోనోక్రోమ్ చిత్రం ప్రపంచంలో అధిక సార్వత్రికంగా అమ్ముడైన వస్తూకరించిన చిత్రంగామారింది,  అనేకరకాల వస్తుశ్రేణులైన t-షర్టులు, టోపీలు, పోస్టర్లు, టాటూలు, బికినీలపై దీనిని చూడవచ్చు, పరిహాసపూర్వకంగా ఇది ఆయన ద్వేషించినవినియోగ సంస్కృతి కి దోహదంచేస్తుంది. గువేరా ప్రత్యేకించి రాజకీయ సందర్భాలకు అతీతమైనవ్యక్తిగా ఇప్పటికీ నిలిచిఉన్నారు యువత తిరుగుబాటుకు ప్రజాదరణ పొందిన విస్తృతచిహ్నం.
వెలుపటి వలయము
వర్గం:1928 జననాలు వర్గం:1967 మరణాలు వర్గం:విప్లవ సిద్ధాంతకర్తలు వర్గం:మార్క్సిజం వర్గం:సామ్యవాదం వర్గం:సామ్రాజ్య వ్యతిరేక వాదం వర్గం:నూతన వలసవాదం వర్గం:జాతీయ స్వేచ్చా ఉద్యమాలు వర్గం:అర్జంటినా వర్గం:ఉరిశిక్ష ద్వారా మరణాలు
జూదం
జూదం అంటే డబ్బు లేదా ఇతర విలువైన వస్తువులను లాభం పొందే ఆలోచనతో ఫలితం ఏమిటో కచ్చితంగా తెలియని ఏదైనా ఆటలో నియోగించడం. సాధారణంగా ఈ ఆట ఫలితం కొద్ది సమయంలోనే వెల్లడి చేయబడుతుంది.
మట్కా జూదం
మట్కా నంబర్లతో ఆడే జూదం, లాటరీ రూపం. ఇది భారత స్వాతంత్ర్య సమయానికి పూర్వం నుండి అంకదా జకర్గా ("బొమ్మల జూదం") అని పిలువబడేది. 1960 వ దశకంలో, యాదృచ్ఛిక సంఖ్యలను ఉత్పత్తి చేసే ఇతర మార్గాల్లో ఈ వ్యవస్థను మార్చారు. మట్కా జూదం భారతదేశంలో చట్టవిరుద్ధం.
పుల్లలచెరువు మండలం
మండల జనాభా
2011 భారత జనాభా లెక్కలు ప్రకారం మండలం లోని జనాభా మొత్తం 53,279. అందులో పురుషులు 27,258 - స్త్రీలు 26,021. అక్షరాస్యత రేటు మొత్తం 33.08% - పురుషులు అక్షరాస్యత 45.15% - స్త్రీలు అక్షరాస్యత 19.84%.
ఝాలవరాళి రాగము
ఝాలవరాళి రాగము కర్ణాటక సంగీతంలో 39వ మేళకర్త రాగము.
రాగ లక్షణాలు
ఈ రాగంలోని స్వరాలు : శుద్ధ ఋషభము, శుద్ధ గాంధారము, ప్రతి మధ్యమము, శుద్ధ ధైవతము, కాకళి నిషాధము. ఇదొక ఆరోహణ, అవరోహణ లలో సప్తస్వరాలు కలిగిన సంపూర్ణ రాగము. ఇది 3 వ మేళకర్త రాగమైన గానమూర్తి కి సమానమైన ప్రతి మధ్యమ రాగము.
ఝాలవరాళి జన్యరాగాలు
ఈ రాగం యొక్క ముఖ్యమైన జన్య రాగము వరాళి రాగము. ఇది ఘన పంచక రాగాలలో ఆఖరుది. రాగ విస్తారానికి బాగా అనుకూలమైన రాగం. కరుణరస ప్రధాన రాగం. ఈ రాగం లోని మధ్యమం మామూలు ప్రతిమధ్యమం కన్న కొంచెం ఎక్కువగా పలుకుతారు. అందుకే ఈ స్వరాన్ని “వరాళి మధ్యమం” అని పిలుస్తారు.
మూలాలు
వర్గం:మేళకర్త రాగాలు
చరిత్ర ధన్యులు
thumb చరిత్ర ధన్యులు చరిత్రలో వివిధ రంగాల్లో ప్రసిద్ధి పొందిన వారి గురించి మధునాపంతుల సత్యనారాయణ శాస్త్రి రాసిన పుస్తకం.
విశేషాలు
ఇందులో రచయిత శాలివాహనుడు, మాధవ వర్మ, గొంకరాజు, అన్నమయ్య జీవితాలను చిత్రించాడు. శాలివాహనుడి సాహిత్య కృషిని, మాధవ వర్మ రాజకీయ చతురత, గొంకరాజు ప్రభుభక్తి పరాయణత్వం, అన్నమయ్య ఆధ్యాత్మిక తత్వం ఇందులో ప్రధానంగా పొందుపరచబడ్డాయి.
బాహ్య లంకెలు
వర్గం:తెలుగు పుస్తకాలు
యూసుఫ్ అలీ
సయ్యద్ యూసుఫ్ అలీ తెలంగాణ రాష్ట్రానికి చెందిన రాజకీయ నాయకుడు. ఆయన 1999 నుండి 2004 వరకు కామారెడ్డి నియోజకవర్గం ఎమ్మెల్యేగా ప్రాతినిధ్యం వహించాడు.
జననం, విద్యాభాస్యం
యూసుఫ్‌ అలీ 1955లో తెలంగాణ రాష్ట్రం, కామారెడ్డి జిల్లాలో జన్మించాడు. ఆయన బాన్స్‌వాడలోని ప్రభుత్వ పాఠశాలలో 1970లో పదవ తరగతి పూర్తి చేసి, 1972లో కామారెడ్డిలోని ఆర్ట్స్ & సైన్స్ కళాశాల నుండి ఇంటర్మీడియట్ పూర్తి చేసి, బి.కామ్ మద్యంలోనే ఆపేసాడు.
రాజకీయ జీవితం
యూసుఫ్ అలీ తెలుగుదేశం పార్టీ ద్వారా రాజకీయాల్లోకి వచ్చి 1989లో జరిగిన అసెంబ్లీ ఎన్నికల్లో కామారెడ్డి నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి ముహమ్మద్ అలీ షబ్బీర్ పై 12978 ఓట్ల తేడాతో ఓడిపోయాడు. ఆయన టీడీపీ ప్రభుత్వంలో వక్ఫ్‌బోర్డు రాష్ట్ర చైర్మన్‌గా పని చేశాడు. యూసుఫ్ అలీ 1999లో జరిగిన అసెంబ్లీ ఎన్నికల్లో కామారెడ్డి నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి ముహమ్మద్ అలీ షబ్బీర్ పై 3,771 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, టీడీపీ ప్రభుత్వంలో విప్‌గా పని చేశాడు.
కామారెడ్డి స్థానం 2004లో పొత్తులో భాగంగా బీజేపీకి దక్కింది. ఆయన తెలంగాణ ఉద్యమ సమయంలో తెలంగాణ రాష్ట్ర సమితి పార్టీలో చేరి 2009లో జరిగిన పార్లమెంట్ ఎన్నికల్లో జహీరాబాద్ నియోజకవర్గం నుండి టీఆర్ఎస్ అభ్యర్థిగా పోటీ చేసి ఓడిపోయాడు. యూసుఫ్ అలీ 20 నవంబర్ 2018లో టీఆర్ఎస్ పార్టీకి రాజీనామా చేసి కాంగ్రెస్ పార్టీలో చేరాడు.
పెదచెర్లోపల్లి మండలం
పెదచెర్లోపల్లి మండలం (పి.సి.పల్లి మండలం), ఆంధ్రప్రదేశ్ రాష్ట్రం, ప్రకాశం జిల్లాకు చెందిన ఒక మండలం.
జనాభా గణాంకాలు
2001 భారత జనాభా లెక్కలు ప్రకారం మండలం లోని జనాభా మొత్తం 34,395 - అందులో పురుషులు 17,578 - స్త్రీలు 16,817.అక్షరాస్యత రేటు మొత్తం 49.60% - పురుషులు అక్షరాస్యత రేటు 65.08%, స్త్రీలు అక్షరాస్యత రేటు 33.36%
గమనశ్రమ రాగము
గమనశ్రమ రాగము కర్ణాటక సంగీతంలో 53వ మేళకర్త రాగము. .
రాగ లక్షణాలు
అవరోహణ : స ని ధ ప మ గ రి స (S N3 D2 P M2 G3 R1 S)
ఈ రాగంలోని స్వరాలు: శుద్ధ ఋషభము, అంతర గాంధారము, ప్రతి మధ్యమము, చతుశ్రుతి ధైవతము, కాకలి నిషాధము.
ఇది 17 మేళకర్త రాగమైన సూర్యకాంతం యొక్క ప్రతి మధ్యమ సమానము.
గమనశ్రమ జన్యరాగాలు
గమనశ్రమ లో కొద్ది జన్య రాగాలు ఉన్నవి. వానిలో హంసనందిని, పూరీకళ్యాణి ముఖ్యమైనవి.
మూలాలు
వర్గం:మేళకర్త రాగాలు
ఈశ్వర
సా.శ. 1937-1938, 1997-1998లో వచ్చిన తెలుగు సంవత్సరానికి ఈశ్వర అని పేరు.
మరణాలు
2007-2008
మూలాలు
వర్గం:తెలుగు సంవత్సరాలు
లక్ష్మీ ప్రియ
లక్ష్మీ ప్రియ (జననం సబీనా అబ్దుల్ లతీఫ్; 11 మార్చి 1985) భారతదేశానికి చెందిన టెలివిజన్, సినిమా నటి. ఆమె వృత్తిపరమైన నాటకాలలో నటన రంగంలోకి వచ్చి ఆ తరువాత మలయాళ టెలివిజన్ షోలలో, మలయాళ సినిమాలలోకి అడుగుపెట్టింది. లక్ష్మీ ప్రియ బిగ్ బాస్ మలయాళం సీజన్ 4లో 3వ రన్నరప్‌గా నిలిచింది.
కాకి (2015 సినిమా)
కాకి 2015లో తెలుగులో విడుదలైన హార్రర్ సస్పెన్స్ థ్రిల్లర్‌ సినిమా. అర్పితా క్రియేషన్స్ బ్యానర్‌పై పత్తికొండ కిరణ్ నిర్మించిన ఈ సినిమాకి మనోన్.ఎం దర్శకత్వం వహించాడు. కిరణ్ పత్తికొండ, అశోక్, మేఘశ్రీ, శ్రుతీ రామ కృష్ణన్, జయసుధ, నాజర్ ప్రధాన పాత్రల్లో నటించిన ఈ సినిమా డిసెంబర్ 12న విడుదలైంది.
కథ
అమెరికా లో స్థిరపడిన కార్తీక్ (అశోక్), దీప్తి (మేఘాశ్రీ) జంట వైజాగ్‌లోని తమ ఫ్యాక్టరీలో ముఖ్యమైన పనులను చక్కదిద్దేందుకు తమ మిత్రుడు కిరణ్ (కిరణ్)తో కలిసి వైజాగ్‌కి వచ్చి తమ సొంత ఇంటిలో నివాసం ఉంటారు. ఫ్యాక్టరీ పనుల మీద కార్తీక్ ఆఫీస్ వెళ్ళిపోయిన తర్వాత మేఘాశ్రీ విచిత్ర పరిస్థితులను ఎదుర్కుంటూ ఉంటుంది. అదే బంగ్లాలో ఉండే వాచ్‌మెన్ కూతురు అమ్ములోకి (బేబీ యువీనా) ఓ ఆత్మ జొరబడడంతో ఆ పాప విచిత్రంగా ప్రవర్తిస్తూ ఉంటుంది. ఈ పరిస్థితులన్నింటికీ కారణం ఏంటి? అమ్ములోకి జొరబడిన ఆత్మ ఎవరు? ఆమెకు కార్తీక్, దీప్తిల జంటకు ఉన్న సంబంధం ఏంటి? చివరి ఈ పరిస్థితులన్నింటి నుంచీ వీరంతా ఎలా బయటపడ్డారు అనేదే మిగతా సినిమా కథ.
బయటి లింకులు
వర్గం:2015 తెలుగు సినిమాలు వర్గం:2015 సినిమాలు
బహుధాన్య
బయటి లింకులు
వర్గం:తెలుగు సంవత్సరాలు
రక్త శాస్త్రం
ఇది రక్తం మరియు రక్త కణాలు, హిమోగ్లోబిన్, రక్త ప్రోటీన్లు, ఎముక మజ్జ, ప్లేట్‌లెట్స్, రక్త నాళాలు, ప్లీహము మరియు గడ్డకట్టే విధానం వంటి వాటి ఉత్పత్తిని ప్రభావితం చేసే వ్యాధుల చికిత్సను కలిగి ఉంటుంది. ఇటువంటి వ్యాధులలో హిమోఫిలియా, సికిల్ సెల్ అనీమియా, రక్తం గడ్డకట్టడం, ఇతర రక్తస్రావం రుగ్మతలు మరియు లుకేమియా, మల్టిపుల్ మైలోమా మరియు లింఫోమా వంటి రక్త క్యాన్సర్లు ఉండవచ్చు. రక్తం యొక్క ప్రయోగశాల విశ్లేషణ తరచుగా వైద్య సాంకేతిక నిపుణుడు లేదా వైద్య ప్రయోగశాల శాస్త్రవేత్తచే నిర్వహించబడుతుంది.
స్పెషలైజేషన్
హెమటాలజీలో నిపుణులైన వైద్యులను హెమటాలజిస్టులు అంటారు. వారి రొటీన్ పనిలో ప్రధానంగా హెమటోలాజికల్ వ్యాధులతో బాధపడుతున్న రోగుల సంరక్షణ మరియు చికిత్స ఉంటుంది, అయితే కొందరు మైక్రోస్కోప్‌లో బ్లడ్ ఫిల్మ్‌లు మరియు బోన్ మ్యారో స్లైడ్‌లను వీక్షించడం, వివిధ హేమటోలాజికల్ పరీక్ష ఫలితాలు మరియు రక్తం గడ్డకట్టే పరీక్ష ఫలితాలను వివరిస్తూ హెమటాలజీ ప్రయోగశాలలో కూడా పని చేయవచ్చు. కొన్ని సంస్థలలో, హెమటాలజిస్టులు హెమటాలజీ ప్రయోగశాలను కూడా నిర్వహిస్తారు. హెమటాలజీ లేబొరేటరీలలో పనిచేసే వైద్యులు మరియు సాధారణంగా వాటిని నిర్వహించేవారు, హెమటోలాజికల్ వ్యాధుల నిర్ధారణలో నైపుణ్యం కలిగిన పాథాలజిస్టులు, వీరిని హెమటోపాథాలజిస్టులుగా సూచిస్తారు. హెమటాలజిస్టులు మరియు హెమటోపాథాలజిస్టులు సాధారణంగా రోగనిర్ధారణను రూపొందించడానికి మరియు అవసరమైతే సరైన చికిత్సను అందించడానికి కలిసి పని చేస్తారు. హెమటాలజీ అనేది ఇంటర్నల్ మెడిసిన్ యొక్క ఒక ప్రత్యేకమైన సబ్‌స్పెషాలిటీ, ఇది మెడికల్ ఆంకాలజీ యొక్క సబ్‌స్పెషాలిటీతో వేరుగా ఉంటుంది. హెమటాలజిస్టులు మరింత నైపుణ్యం పొందవచ్చు లేదా ప్రత్యేక ఆసక్తులు కలిగి ఉండవచ్చు, ఉదాహరణకు, ఇందులో:
మూలాలు
వర్గం:రక్త శాస్త్రం
బెట్ ద్వారక
బెట్ ద్వారక లేక శంఖోదర్ గుజరాత్‌లో ఓఖా పట్టణం నుండి 3 కి.మీ. దూరంలో నున్న ఒక దీవి. కచ్ సింధుశాఖలో ఉన్న ఈ దీవి 13 కి.మీ. పొడవు, 4 కి.మీ సగటు వెడల్పూ కలిగి ఉంది. ఇది ద్వారక పట్టణం నుండి 30 కి.మీ ఉత్తరంగా ఉంది.
చరిత్ర
బెట్ ద్వారక మహాభారతం, స్కాందపురాణాల్లో చెప్పిన ద్వారకా నగరంలోని భాగంగా భావిస్తారు. గుజరాతీ పండితుడు ఉమాశంకర్ జోషి, మహాభారతం సభాపర్వంలో ప్రస్తావించిన అంతర్ద్వీపం అంటే బెట్ ద్వారకయే అని చెప్పాడు. ద్వారకకు చెందిన యాదవులు పడవలపై అక్కడికి వెళ్ళేవారు. ఈ ద్వీపంలో విస్తారంగా దొరికే శంఖాల కారణంగా దీనికి శంఖోదర్ అనే పేరు వచ్చింది. సముద్ర అంతర్భాగంలో దొరికిన పురాతత్వ అవశేషాలను బట్టి అక్కడ అంతిమ హరప్పా కాలం నాటిది కానీ తదనంతర కాలంనాటిది కానీ అయిన నివాస స్థావరం ఉండేదని తెలుస్తోంది. దాన్ని మౌర్య సామ్రాజ్యం నాటిదిగా చెప్పగలిగే బలమైన ఆధారాలున్నాయి. అది ఓఖా మండలానికి లేదా కుశద్వీపానికి చెందినది. సా.శ. 574 నాటి సింహాదిత్యుని రాగి శాసనంలో ద్వారక ప్రసక్తి ఉంది. అతడు వల్లభికి మంత్రి, ద్వారక రాజైన వరాహదాసు కుమారుడు. ఈ దీవి బరోడా గయక్వాడ్ పాలనలో ఉండేది. 1857 నాటి మొదటి స్వాతంత్ర్య యుద్ధంలో వఘేర్లు ఈ ప్రాంతాన్ని ఆక్రమించుకున్నారు. తిరిగి 1859 లో గయక్వాడ్, బ్రిటిషు వారు, ఇతర సంస్థానాధీశులూ కలిసి ఈ ప్రాంతాన్ని వశపరచుకున్నారు.
స్వాతంత్ర్యం తరువాత, ఈ ప్రాంతం సౌరాష్ట్ర రాష్ట్రంలో అంతర్భాగమైంది. రాష్ట్రాల పునర్వ్యవస్థీకరణలో ఇది బాంబే రాష్ట్రంలో భాగమైంది. బాంబే రాష్ట్రం నుండి గుజరాత్ వేరు పడినపుడు, ఈ ప్రాంతం గుజరాత్‌లోని జామ్‌నగర్ జిల్లాలో భాగమైంది. 2013 లో జామ్‌నగర్ జిల్లా నుండి దేవభూమి జిల్లాను ఏర్పరచినపుడు ఈ ప్రాంతం కొత్త జిల్లాలో భాగమైంది.
పురాతత్వం
1980 లో చేసిన పరిశోధనలలో సిద్దీ బావా పీర్ దర్గా వద్ద అంతిమ హరప్పా కాలానికి చెందిన మట్టి పాత్రలు, ఇతర వస్తువులూ లభించాయి. 1982 లో 580 మీటర్ల పొడవైన రక్షణ కుడ్యాన్ని కనుగొన్నారు. అది సా.పూ. 1500 నాటిది. అది ఉప్పెన కారణంగా దెబ్బతిని మునిగిపోయి ఉండవచ్చని భావిస్తున్నారు. అక్కడ దొరికిన వస్తువులలో అంతిమ హరప్పన్ ముద్ర, లిపి లిఖించి ఉన్న ఒక జాడీ, రాగి పనివారి మూస, రాగి చేపల గాలం ఉన్నాయి. తవ్వకాల్లో దొరికిన ముక్కలైన పడవలు, రాతి లంగర్లు రోమన్లతో వాణిజ్య సంబంధాలుండేవని సూచిస్తున్నాయి. దీవిలో ఉన్న దేవాలయాలు 18 వ శతాబ్దాంతంలో నిర్మించారు.
ఆరాధ్య స్థలాలు
ద్వారకాధీశ, కేశవరాయ్‌జీ దేవాలయాలు శ్రీకృష్ణుని ఆలయాలు. హనుమాన్ దండి, వైష్ణవ్ మహాప్రభు బేఠక్‌లు ఇతర యాత్రా స్థలాలు. సిద్ద్ది బావా పీర్ దర్గా, హాజీ కిర్మాయ్ దర్గా, ఓ గురుద్వాఅరా కూడా ఇక్కడ ఉన్నాయి.
మూలాలు
వర్గం:సింధు లోయ నాగరికత
పెద్దారవీడు మండలం
పెద్దారవీడు మండలం, ఆంధ్రప్రదేశ్ రాష్ట్రం, ప్రకాశం జిల్లాకు చెందిన ఒక మండలం.
అమిగోస్
అమిగోస్ 2023లో విడుదలైన తెలుగు సినిమా. మైత్రి మూవీ మేకర్స్ బ్యానర్‌పై నవీన్‌ ఎర్నేని, వై.రవిశంకర్‌ నిర్మించిన ఈ సినిమాకు రాజేంద్రరెడ్డి దర్శకత్వం వహించాడు. నందమూరి కళ్యాణ్‌రామ్‌, ఆషికా రంగనాథ్, బ్రహ్మాజీ, సప్తగిరి ప్రధాన పాత్రల్లో నటించిన ఈ సినిమా ఫిబ్రవరి 10న చిత్రం విడుదలై, ఏప్రిల్ 1 నుంచి నెట్‌ఫ్లిక్స్‌ ఓటీటీలో స్ట్రీమింగ్ ప్రారంభమైంది.
కథ
సిద్ధార్థ్‌ (కల్యాణ్‌రామ్‌), మంజునాథ్ (కల్యాణ్‌రామ్‌), మైఖేల్ (కల్యాణ్‌రామ్‌) అనే ముగ్గురు డోప్లర్‌గాంగ్‌లు. అంటే రక్త సంబంధం లేకుండా చూసేందుకు అచ్చం ఒకే పోలిలకలతో ఉండే వ్యక్తులు. సిద్ధార్థ్ బిజినెస్ మ్యాన్ కాగా, మంజునాథ్ సాఫ్ట్‌వేర్ ఇంజినీర్, మైఖేల్ గ్యాంగ్‌స్టర్. అయితే మైఖేల్‌ను పట్టుకునేందుకు ఎన్ఐఏ ప్రయత్నిస్తుంటుంది. అసలు మైఖేల్‌ ఎవరు? దేశానికి వ్యతిరేకంగా అతను చేసిన కుట్రలు ఏమిటి? తన రహస్య ప్లాన్‌ను అమలు చేయడానికి అతను సిద్ధూ, మంజునాథ్‌లను ఎలా వాడుకున్నాడు? మైఖేల్‌ను ఎన్ఐఏ పట్టుకుందా? అసలు వీరి ముగ్గురు ఎలా కలిశారు ? అనేదే మిగతా సినిమా కథ.
మాణిక్యం ఠాగూర్
మాణిక్యం ఠాగూర్‌ తమిళనాడు రాష్ట్రానికి చెందిన కాంగ్రెస్ పార్టీ నాయకుడు. ఆయన 2019లో జరిగిన పార్లమెంట్ ఎన్నికల్లో తమిళనాడులోని విరుధానగర్ పార్లమెంట్ నియోజకవర్గం నుంచి లోక్‌సభ సభ్యుడిగా ఎన్నికయ్యాడు. మాణిక్యం ఠాగూర్‌ 2020 సెప్టెంబర్ 11న తెలంగాణ రాష్ట్ర కాంగ్రెస్‌ వ్యవహారాల ఇన్‌చార్జిగా నియమితుడయ్యాడు.
రాజకీయ జీవితం
మాణిక్యం ఠాగూర్ కాంగ్రెస్ పార్టీ అనుబంధ విద్యార్థి విభాగం అయిన ఎన్‌.ఎస్‌.యు.ఐ (NSUI)లో విద్యార్థి నాయకుడిగా తన రాజకీయ జీవితాన్ని ప్రారంభించి, అనంతరం జాతీయ ఎన్ఎస్‌యూఐ ప్రధాన కార్యదర్శిగా, ఉపాధ్యక్షుడిగా, జాతీయ యూత్ కాంగ్రెస్ ఎన్నికల కమిషనర్‌‌గా, కాంగ్రెస్ పార్టీ జాతీయ ఎన్నికల అథారిటీ ఛైర్మన్‌గా వివిధ హోదాల్లో పని చేశాడు. ఆయన 2009లో జరిగిన పార్లమెంట్ ఎన్నికల్లో తమిళనాడులోని విరుధానగర్ పార్లమెంట్ నియోజకవర్గం నుంచి కాంగ్రెస్ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన 2014లో ఎన్నికల్లో ఓడిపోయి తిరిగి 2019లో జరిగిన పార్లమెంట్ ఎన్నికల్లో రెండోసారి లోక్‌సభ సభ్యుడిగా ఎన్నికయ్యాడు. మాణిక్యం ఠాగూర్‌ 2020 సెప్టెంబర్ 11న తెలంగాణ రాష్ట్ర కాంగ్రెస్‌ వ్యవహారాల ఇన్‌చార్జిగా నియమితుడై, 2023 జనవరి 4 వరకు పని చేసిన ఆయనను 2023 జనవరి 4న గోవా ఏఐసీసీ ఇంచార్జిగా కాంగ్రెస్ హై కమాండ్ నియమించింది.
మూలాలు
వర్గం:తమిళనాడు నుండి ఎన్నికైన లోక్‌సభ సభ్యులు వర్గం:తమిళనాడు రాజకీయ నాయకులు వర్గం:1975 జననాలు
మర్రి శశిధర్ రెడ్డి
మర్రి శశిధర్‌రెడ్డి తెలంగాణ రాష్ట్రానికి చెందిన రాజకీయ నాయకుడు, జాతీయ ప్రకృతి విపత్తుల నివారణ సంస్థ మాజీ ఛైర్మన్‌. మర్రి శశిధర్‌ రెడ్డి ఉమ్మడి ఆంధ్రప్రదేశ్ మాజీ ముఖ్యమంత్రి మర్రి చెన్నారెడ్డి కుమారుడు.
జననం, విద్యాభాస్యం
మర్రి శశిధర్‌రెడ్డి 24 ఆగష్టు 1955న తెలంగాణ రాష్ట్రం, హైదరాబాద్ లో మర్రి చెన్నారెడ్డి, సావిత్రి దేవి దంపతులకు జన్మించాడు. ఆయన సెయింట్. స్టీఫెన్స్ కాలేజీ, యూనివర్సిటీ అఫ్ ఢిల్లీ నుండి 1967లో బిఎ (ఇంగ్లీష్), 1971లో ఆచార్య ఎన్‌.జి.రంగా వ్యవసాయ విశ్వవిద్యాలయం నుండి బీఎస్సీ (అగ్రికల్చర్), 1973లో అమెరికాలోని కాన్సాస్ స్టేట్ యూనివర్సిటీ నుండి మాస్టర్స్ డిగ్రీ (అగ్రోనోమి) పూర్తి చేశాడు.
రాజకీయ జీవితం
మర్రి శశిధర్‌ రెడ్డి తన తండ్రి అడుగుజాడల్లో రాజకీయాల్లోకి వచ్చి 1992లో సనత్‌నగర్ నియోజకవర్గం నుండి తొలిసారి ఎమ్మెల్యేగా గెలిచాడు. ఆయన 1994లో కాంగ్రెస్ అభ్యర్థిగా పోటీ చేసి టీడీపీ అభ్యర్థి శ్రీపతి రాజేశ్వర్ పై 6162 ఓట్ల తేడాతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. మర్రి శశిధర్‌ రెడ్డి 1999లో టీడీపీ అభ్యర్థి శ్రీపతి రాజేశ్వర్ చేతిలో 16031 ఓట్ల తేడాతో ఓటమి పాలై, 2004లో టీడీపీ అభ్యర్థి శ్రీపతి రాజేశ్వర్ పై 9546 ఓట్ల మెజారిటీతో, 2009లో జరిగిన ఎన్నికల్లో తెరాస అభ్యర్థి టి. పద్మారావు గౌడ్ పై 8325 ఓట్ల మెజారిటీతో గెలిచాడు.
మర్రి శశిధర్‌ రెడ్డి 2004లో జాతీయ ప్రకృతి విపత్తుల నివారణ సంస్థ ఛైర్మన్‌గా నియమితుడై 19 జూన్ 2014న ఆ పదవికి రాజీనామా చేశాడు. ఆయన తెలంగాణ ప్రత్యేక రాష్ట్రం ఏర్పడిన తర్వాత 2014లో జరిగిన తెలంగాణ అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి తలసాని శ్రీనివాస్ యాదవ్ చేతిలో 27461 ఓట్ల తేడాతో ఓటమి పాలయ్యాడు. ఆయన నవంబర్ 8, 2020న టీపీసీసీ ఎన్నికల సమన్వయ కమిటీ ఛైర్మన్‌గా నియమితుడై, 28 జూన్ 2021న ఆ పదవికి రాజీనామా చేశాడు.
మర్రి శశిధర్ రెడ్డి పార్టీ వ్యతిరేక కార్యకలాపాలకు పాల్పడుతున్నందుకు ఆయనను తెలంగాణ కాంగ్రెస్ కమిటీ ఆరేళ్ల పాటు పార్టీ నుండి బహిష్కరిస్తున్నట్లు 2022 నవంబర్ 19న టీపీసీసీ క్రమశిక్షణా సంఘం చైర్మన్ జి. చిన్నారెడ్డి ప్రకటించాడు. మర్రి శశిధర్ రెడ్డి 2022 నవంబర్ 25న న్యూఢిల్లీలోని బీజేపీ కేంద్ర కార్యాలయంలో బీజేపీ లో చేరగా, ఆయనకు కేంద్ర మంత్రి శర్భానంద్ సోనేవాల్ బీజేపీ సభ్యత్వం అందించాడు.
మూలాలు
వర్గం:1955 జననాలు వర్గం:భారత జాతీయ కాంగ్రెస్ నాయకులు
చైనాలో హిందూమతం
thumb|చైనీస్ భాషలో "ఓం" చిహ్నం హిందూమతాన్ని (ప్రత్యేకంగా యోగ విభాగం) ప్రస్తుతం చైనాలో కొద్దిమంది ఆచరిస్తున్నారు. ఆధునిక చైనా ప్రధాన భూభాగంలో ఈ మతానికి చాలా పరిమితమైన ఉనికి ఉంది. అయితే మధ్యయుగం నాటి చైనాలోని వివిధ ప్రావిన్సులలో హిందూమతం గణనీయంగా ఉండేదని పురావస్తు ఆధారాలు సూచిస్తున్నాయి. హిందూ ప్రభావాలు బౌద్ధమతంలో కూడా కలిసిపోయాయి. అది చైనీస్ పురాణాలతో మిళితమై పోయింది. యోగాభ్యాసం, ధ్యానం వంటి ప్రాచీన భారతదేశపు వైదిక సంప్రదాయంలో ఉద్భవించిన అభ్యాసాలు చైనాలో కూడా ప్రాచుర్యం పొందాయి. చైనాలో కొంతమంది శివుడు, విష్ణువు, గణేశుడు, కాళి వంటి హిందూ దేవుళ్లను పూజిస్తారు.
అయ్యవోలే, మణిగ్రామం వంటి తమిళ వ్యాపార సంఘాల ద్వారా హిందూ సమాజాలు మధ్యయుగ దక్షిణ చైనాలో ఒకప్పుడు అభివృద్ధి చెందాయి. ఆగ్నేయ చైనాలో, ఫుజియాన్‌లోని క్వాన్‌జోలో ఉన్న కైయువాన్ దేవాలయం వంటి శివ రూపాలు, దేవాలయాల సాక్ష్యాలు ఇప్పటికీ వెలుగు చూస్తూనే ఉన్నాయి. ప్రస్తుతం హాంకాంగ్‌లో తమిళ వలస కార్మికుల చిన్న సంఘం ఒకటి ఉంది.
చరిత్ర
చైనాలో ఒక చిన్న హిందూ సమాజం ఉంది, ఎక్కువగా ఆగ్నేయ చైనాలో ఉంది. పదమూడవ శతాబ్దానికి చెందిన ద్విభాషా తమిళం, చైనీస్ భాషల శాసనం ఒకదానికి, క్వాన్‌జౌలోని శివాలయ అవశేషాలతో సంబంధం ఉన్నట్లు కనుగొన్నారు. ఇది బహుశా దక్షిణ భారత-శైలిలో నిర్మించిన రెండు హిందూ దేవాలయాలలో ఒకటి అయి ఉంటుంది. ఇది పాత ఓడరేవు యొక్క ఆగ్నేయ భాగంలో నిర్మించబడి ఉండాలి. గతంలో ఇక్కడే విదేశీ వ్యాపారుల ఎన్‌క్లేవ్ ఉండేది.
2 నుండి 12వ శతాబ్దాల వరకు ఉన్న చైనీస్ గ్రంథాలు దాదాపు 150 మంది పండితులు వివిధ హిందూ సంస్కృత గ్రంథాలను చైనీస్‌లోకి అనువదించడంపై దృష్టి సారించినట్లు సూచిస్తున్నాయి. వేదాలను మింగ్-లూన్ (జ్ఞాన శాస్త్రం) లేదా ఝి-లున్ (మేధో శాస్త్రం) అని పిలుస్తారు. ప్రాచీన చైనీస్ పండితులు అనేక ఇతర సంహితలు, శాస్త్రాలను కూడా అనువదించారు. భారతదేశంలోనే లభించని కొన్ని ఒరిజినల్ గ్రంథాలు, అనువాదాలు చైనాలో ఉన్నాయి - ఉదాహరణకు, జిన్ క్వి షి లున్ అనేది సాంఖ్య -కారిక యొక్క అనువాదం. ప్రభావవంతమైన అనువాదాలకు మరొక ఉదాహరణ సా.శ. 1 నుండి 3వ శతాబ్దం వరకు హరివంశం నుండి శ్లోకాలను యిజింగ్ చేసిన అనువాదం. యిజింగ్ హరివంశంలోని దుర్గా దేవి శ్లోకాలను అనువదించాడు. కానీ వాటిని సరస్వతి దేవికి వర్తించాడు. విజ్ఞానం, సంగీతం, కళలు, అంతర్గత శక్తికీ దేవత అయిన సరస్వతి, రుద్ర శక్తి కలిగిన దేవతతో కలిసిపోయింది. ఇది ఆధునిక చైనీస్ బౌద్ధ దేవాలయాలలో ఇప్పటికీ ప్రతిష్టించబడిన ఇరవై-నాలుగు దేవతలలో ఒకటైన చైనీస్ బియాన్‌కాటియాన్ అని పిలువబడింది.
చైనాలో బౌద్ధమతాన్ని వ్యాప్తి చేయడానికి ఉపయోగించని భాష ఐన సంస్కృతంలో ఉన్న ప్రాచీన హిందూ శాసనాలను కూడా యున్నాన్ ప్రావిన్స్‌లో కనుగొన్నారు. ఈ శాసనాలు కనీసం మధ్యయుగ కాలం నాటివి; అయితే, అవి చైనాకు ఎలా వచ్చాయి, ఎప్పుడు వచ్చాయి అనేది అస్పష్టంగానే ఉంది.
సాంస్కృతిక విప్లవం లోను, ఆ తరువాతా హిందూత్వం
చాలా మంది చైనీస్ పర్యాటకులు తమ మొక్కులు తీర్చుకునేందుకు థాయ్‌లాండ్‌లోని ఫ్రా ఫ్రోమ్‌ని సందర్శిస్తారు.
చైనాలో హిందూమత ఆచరణ
అధికారికంగా గుర్తించబడిన ఐదు మతాలలో (బౌద్ధం, టావోయిజం, కాథలిక్ క్రిస్టియానిటీ, ప్రొటెస్టంట్ క్రిస్టియానిటీ, ఇస్లాం) హిందూయిజం ఒకటి కానప్పటికీ, చైనా అధికారికంగా లౌకిక రాజ్యమైనప్పటికీ, చైనాలో హిందూమత ఆచరణకు అనుమతి ఉంది. అయితే చలా పరిమిత స్థాయిలోనే ఉంది. హిందూమతం భారతీయ సంస్కృతిలో ఉద్భవించినప్పటికీ, చైనా సంస్కృతిపై వైదిక సంప్రదాయ ప్రభావం ఉంది.
చైనా ప్రధాన భూభాగం
అనేక మంది హిందూ ప్రవాసులు చైనాలో నివసిస్తున్నారు. మూల వాసులైన చైనీస్ జనాభాలో కూడా హిందూ కుటుంబాలు ఉన్నాయి. వారి సంఖ్య సాపేక్షంగా తక్కువ. అందువల్ల చైనాలో అధికారికంగా గుర్తింపు పొందిన ఐదు మత సంస్థలలో హిందూమతం లేదు. వారు స్థానిక చైనీస్ అధికారులతో బాగా సహకరించే శాంతియుత ప్రజలు. చైనా ప్రధాన భూభాగంలో కూడా దేశవ్యాప్తంగా తమ మతాన్ని సురక్షితంగా ఆచరించడానికి వారికి అనుమతి ఉంది.
న్యూఢిల్లీ, గాంధీనగర్‌లోని అక్షరధామ్ దేవాలయాలను పోలిన ఆలయాన్ని చైనా ప్రధాన భూభాగంలో నిర్మించాలని చైనా ప్రభుత్వం నిర్వహిస్తున్న స్వామినారాయణ్ ట్రస్ట్ (BAPS)ను ఆహ్వానించింది. 2007లో ఫోషాన్‌లో విశాలమైన భూమిని కేటాయించారు. దీన్ని ఆలయంగా మాత్రమే కాకుండా భారతీయ సాంస్కృతిక కేంద్రానికి నిలయంగా ఉండేందుకు కూడా ఉద్దేశించారు. చైనాలో బాలినీస్ హిందూ దేవాలయాన్ని కూడా నిర్మించాలని ప్లాన్ చేశారు.
అంతర్జాతీయ కృషచౌతన్య సంఘం (ఇస్కాన్) చైనా ప్రధాన భూభాగంలో కలిగి ఉంది. దేశవ్యాప్తంగా వివిధ నగరాల్లో భక్తుల చిన్న సమూహాలు ఉన్నాయి. ISKCON చైనాలో యోగా, ధ్యానాలను బోధిస్తుంది. గ్వాంగ్‌డాంగ్ టెలివిజన్‌లో సంస్థ గురించిన కార్యక్రమాన్ని ప్రసారం చేసారు.
హాంకాంగ్‌లో హిందూమతం
ప్రపంచవ్యాప్తంగా ప్రధాన గౌడియ వైష్ణవ సంస్థ అయిన ఇంటర్నేషనల్ సొసైటీ ఫర్ కృష్ణ కాన్షియస్‌నెస్ (ఇస్కాన్) హాంకాంగ్‌లో 1981లో ఒక కేంద్రాన్ని స్థాపించింది. 2016 నాటికి, హాంకాంగ్ నివాసితులలో దాదాపు 1.4% మంది హిందూమతాన్ని ఆచరిస్తున్నారు; వీరిలో ప్రవాసులు, జీవితకాల అభ్యాస పౌరులు, ఇతరులూ ఉన్నారు.
క్వాన్‌జౌలో హిందూ వారసత్వం
ఎడమ|thumb|220x220px| క్వాన్‌జౌ హిందూ దేవాలయంలో శివుని చెక్కడం thumb|220x220px| మధ్యయుగ చైనాలో హిందూమతం ఉనికికి పురావస్తు ఆధారాలు లభించే చైనా ప్రాంతం. చైనాలోని హిందూమతానికి సంబంధించిన ఆధారాలు ఫుజియాన్ ప్రావిన్స్‌లోని క్వాన్‌జౌలో లభించాయి. మధ్యయుగ చైనాలో హిందూ సమాజం, మరీ ముఖ్యంగా, తమిళ హిందూ వ్యాపారులు ఉండేవారని ఈ ఆధారాలు సూచిస్తున్నాయి. ఈ ఆధారాల్లో సా.శ. 1281 ఏప్రిల్ నాటి తమిళ-చైనీస్ ద్విభాషా శాసనం ఒకటి. ఇది శివునికి అంకితం చేయబడింది. అలాగే 1933 నుండి ఫుజియాన్ ప్రావిన్స్‌లో కనుగొనబడిన 300 కంటే ఎక్కువ కళాఖండాలు, విగ్రహాలు, చోళ-శైలి ఆలయ నిర్మాణాలు కూడా ఈ ఆధారాల్లో భాగమే. పురావస్తు అధ్యయనాల్లో హిందూమతం లోని వైష్ణవ, శైవమత శాఖలు చైనాకు వచ్చాయని తెలుస్తోంది.
అనపర్తి రైల్వే స్టేషను
అనపర్తి రైల్వే స్టేషను  ఆంధ్రప్రదేశ్ లోని తూర్పు గోదావరి జిల్లా లోని అనపర్తి పట్టణంలో ఉన్న ఒక భారతీయ రైల్వే స్టేషను. ఈ స్టేషను దక్షిణ మధ్య రైల్వే మండలం విజయవాడ రైల్వే డివిజను కింద నిర్వహించబడుతుంది. ఈ స్టేషన్లో ప్రతిరోజు 34 రైళ్లు ఆగుతాయి. ఇది దేశంలో 717 వ రద్దీగా ఉండే స్టేషను.
చరిత్ర
1893, 1896 మధ్య కాలంలో, ఈస్ట్ కోస్ట్ స్టేట్ రైల్వే యొక్క సేవల లోని భాగంగా విజయవాడ, కటక్ మధ్య, 1,288 కిమీ (800 మైళ్ళు), ట్రాఫిక్ తెరిచారు. ఈస్ట్ కోస్ట్ రాష్ట్రం రైల్వే యొక్క దక్షిణ ప్రాంతం భాగం (వాల్తేర్ నుండి విజయవాడ వరకు) 1901 సం.లో మద్రాస్ రైల్వే వారి ఆధీనంలోకి వెళ్ళింది.
స్టేషను వర్గం
అనపర్తి రైల్వే స్టేషను దక్షిణ మధ్య రైల్వే జోన్లో విజయవాడ రైల్వే డివిజను లోని 1. వేదాయపాలెం 2. నిడుబ్రోలు 3. పవర్‌పేట 4. కొవ్వూరు 5. గోదావరి 6. ద్వారపూడి 7. అనపర్తి 8. పిఠాపురం 9. నర్సీపట్నం రోడ్ 10. ఎలమంచిలి 11. వీరవాసరం 12. ఆకివీడు 13. కైకలూరు 14. పెడన - డి వర్గం స్టేషన్లలో ఇది ఒకటి.
గీత గోవిందం
గీత గోవిందం జయదేవుడు రచించిన సంస్కృత కావ్యం. దీన్నే అష్టపదులు అని కూడా అంటారు. ఈ కావ్యం రాధాకృష్ణుల మధ్య ప్రేమను, విరహ వేదనను వర్ణిస్తుంది. వంగ దేశంలో 12వ శతాబ్దంలో జన్మించిన ఈ కావ్యం భారతదేశమంతటా ప్రాచుర్యం పొందింది. సంగీత నృత్య రూపకాలలో ఈ అష్టపదులను తరచుగా ప్రదర్శిస్తూ ఉంటారు. ముఖ్యంగా ఒడిషా, అస్సాం రాష్ట్రాల లలిత కళలపై గీత గోవిందం ప్రభావం ఉంది.
జయదేవుని గీతగోవిందంలో మొత్తం 83 గీతాలున్నాయి. మొత్తం 12 భాగాలు. ఒక్కొక్క భాగాన్ని 24 ప్రభంధాలుగా విభజించారు. ప్రభంధాలలో అష్టపదులు కనిపిస్తాయి. ఎనిమిది శ్లోకాలు కలిగినది కాన ఈ శ్లోక నిర్మాణానికి ఆష్టపదులని పేరు. 1972 లో సర్ విలియం జోన్స్ ఈ గీత గోవిందాన్ని ఆంగ్లంలోకి అనువదించాడు. ఆ తరువాత లాటిన్, జర్మన్, ఫ్రెంచ్ లాంటి ప్రపంచ భాషలలోకి తర్జుమా చేయడం జరిగింది. సుప్రసిద్ధ వాగ్గేయకారుడైన నారాయణ తీర్థుల వంటి వారికి ఈ గ్రంథం స్ఫూర్తినిచ్చింది.
కవి
దీని రచయిత అయిన జయదేవుడు సా. శ 12వ శతాబ్దానికి చెందిన వాడు. ఈయన జన్మస్థలం బెంగాల్ లోని కెండూలి అనే ప్రాంతం. భోజదేవుడు, రమాదేవి ఈయన తల్లిదండ్రులు. ఈయన బెంగాల్ ప్రాంతాన్ని పరిపాలించిన ఆఖరి హిందూ రాజు, విష్ణు భక్తుడు అయిన లక్ష్మణసేనుడి ఆస్థాన కవిగా ఉండేవాడు.
సారాంశం
శ్రీమహావిష్ణువు యొక్క అవతార మూర్తుల స్మరణతో కావ్యం ఆరంభమవుతుంది. మూల వస్తువు విరహ వేదన. పన్నెండు సర్గలున్న ఈ కృతిలో మొదటి పది సర్గలలో విరహ శృంగారమూ, తర్వాతి రెండు సర్గలలో సంభోగ శృంగారమూ వర్ణించబడ్డాయి. మొదటి కీర్తన తప్పించి మిగతా అష్టపదులు 10 చరణాలుగా వ్రాయబడ్డాయి. ప్రతి సర్గ శ్రీకృష్ణారాధనతో ప్రారంభమౌతుంది.
ఇందులో మనకు మూడు పాత్రలు గోచరిస్తాయి. శ్రీ కృష్ణుడు, రాధ, సఖి. సఖి పాత్ర కీలకం. నాయికా నాయకుల విరహవేదనను పరస్పరం తెలియజేస్తూ వారిద్దరినీ సన్నిహితం చేస్తూ మధుర సంగమానికి సిద్ధం చేసే నైపుణ్యం కనబరుస్తుంటుంది.
తర్జుమాలు, వ్యాఖ్యానాలు
ఈ కృతికి అనేకమంది తర్జుమాలు,వ్యాఖ్యానాలు రచించారు. ఎక్కువగా 16 నుంచి 18 శతాబ్దాల మధ్యలో ఒరియా, బెంగాలీ భాషలోకి తర్జుమాలు జరిగాయి. 14 వ శతాబ్దం నుంచి 20 వ శతాబ్దం దాకా దాదాపు 100కి పైగా వ్యాఖ్యానాలు, 50కి పైగా అనుసరణలు వెలువడ్డాయి. రసిక ప్రియ, రసమంజరి అనే వ్యాఖ్యలు ప్రసిద్ధాలు. తిరుమల దేవ రాయలు దీనిపై శ్రుతి రంజని అనే వ్యాఖ్య రచించాడు. మరికొన్ని సుప్రసిద్ధమైన అనుసరణలు.
ఇంకా ఎంతోమంది వ్యాఖ్యాతలు, పండితులు, కవులు, సామాజిక వేత్తలు పలు వ్యాసాలు ప్రచురించారు.
బయటి లింకులు
వర్గం:సంస్కృత సాహిత్యం
వి.ఎస్.ముత్తుస్వామి పిళ్ళై
వైదీశ్వరన్‌కోయిల్ సేతురామన్ ముత్తుస్వామి పిళ్ళై (1921 – 1992) ఒక భరతనాట్య గురువు.
ఆరంభజీవితం
ఇతడు 1921, అక్టోబరు 24వ తేదీన ఒక సంగీతకారుల, నృత్యకళాకారుల కుటుంబంలో జన్మించాడు. ఇతని 5వ సంవత్సరంలో తల్లి సేతురాము మరణించింది. దానితో ఇతడిని నట్టువనార్ వైదీశ్వరకోయిల్ మీనాక్షిసుందరం దత్తత తీసుకున్నాడు. బాల్యంలో ఇతడు వైదీశ్వరకోయిల్ మీనాక్షిసుందరం విద్యార్థులకు భరతనాట్యం నేర్పించడం నిశితంగా గమనించి నాట్యం పట్ల మక్కువ పెంచుకున్నాడు. అలాగే కర్ణాటక సంగీతం కూడా నేర్చుకున్నాడు. తన పెంపుడు తండ్రితో పాటు దేవస్థానంలో పాటలు పాడటం, శ్లోకాల వల్లించడం, తాళం వేయడం వంటివి చేసేవాడు. కొన్నిసార్లు దేవదాసీ నృత్యాలకు నట్టువాంగం చేసేవాడు.
ఇతడు తన 15వ యేట తన పెంపుడు తల్లిదండ్రులతో మద్రాసుకు మకాం మార్చాడు. అయితే తన చెల్లెలు ముత్తులక్ష్మి మరణానంతరం ఇతడు మాయవరంలో స్థిరపడి కట్టుమన్నార్ కోయిల్ ముత్తుకుమారపిళ్ళై వద్ద గురుకుల పద్ధతిలో భరతనాట్యం అభ్యసించాడు.
వృత్తి
ఇతడు వలంబాళ్‌ను వివాహం చేసుకున్న తరువాత మద్రాసులో సినిమా దర్శకుడు కె.సుబ్రహ్మణ్యం నడుపుతున్న నాట్యకళాశాల నృత్యోదయలో నాట్యాచార్యునిగా చేరాడు. "నాట్య కళాసేవ" అనే సంస్థ ద్వారా నాట్యప్రదర్శనలు ఇచ్చాడు. అక్కడ ఇతనికి వివిధ శాస్త్రీయ నృత్యాలతో పరిచయం కలిగి వాటిని నృత్యనాటికలలో ప్రయోగాలు చేశాడు.
వళువూర్ బి. రామయ్య పిళ్ళై, వైదీశ్వరకోయిల్ మీనాక్షిసుందరం పిళ్ళై వంటి నట్టువనార్ల వలె ఇతడు కూడా సినిమా రంగంలో స్థిరపడ్డాడు. 1938 నుండి 1964 వరకు ఇతడు తమిళ, తెలుగు, మలయాళ, హిందీ సినిమాలలో నృత్యదర్శకుడిగా పనిచేశాడు. ఇతడు 30కిపైగా సినిమాలకు నృత్యదర్శకుడిగా పనిచేశాడు.
సినిమా రంగంలో భరతనాట్య కొరియోగ్రాఫర్ల అవకాశాలు సన్నగిల్లాక ఇతడు ఆ రంగం నుండి విరమించాల్సి వచ్చింది. కుటుంబాన్ని ఒక గ్రామంలో ఉంచి ఇతడు మైలాపూర్‌లో ఒక చిన్న ఇంట్లో ఉంటూ తన కళపట్ల దృష్టిని నిలిపాడు. ఇతడు 1970, 80లలో ఐరోపా నుండి భరతనాట్యం నేర్చుకోవడానికి వచ్చిన విదేశీ విద్యార్థులకు ముఖ్యంగా ఫ్రెంచి వారికి నాట్యాన్ని నేర్పించాడు. వారిలో చాలామంది ఇండియన్ కౌన్సిల్ ఫర్ కల్చరల్ రిలేషన్స్ నుండి, ఫ్రెంచి ప్రభుత్వం నుండి ఉపకారవేతనం పొందినవారు. వీరిలో చాలామందికి మేనక, శకుంతల, మైత్రేయి, పద్మావతి, కుంతి, కల్పన వంటి భారతీయ పేర్లు పెట్టబడి వారు తమ దేశానికి వెళ్ళిన తర్వాత కూడా అదే పేర్లతో కొనసాగుతున్నారు. కొంతమంది టిజినియా లూసీ, ఎలిజబెత్ పెటిట్, అర్మెల్లె చోక్వార్డ్, డామినిక్ డెలోర్ం వంటి తమ అసలైన పేర్లతోనే చెలామణి అయ్యారు.
విదేశీ శిష్యులే కాక ఇతని వద్ద అనేక మంది భారతీయులు కూడా భరతనాట్యం నేర్చుకున్నారు. వారిలో సాయి - సుబ్బులక్ష్మి, ప్రతిభా ప్రహ్లాద్, జయలలిత మొదలైన వారున్నారు.
ఆధారాలు
వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు వర్గం:నాట్యాచార్యులు
ప్రమాది
సా.శ. 1879 - 1880, 1939-1940, 1999-2000లో వచ్చిన తెలుగు సంవత్సరానికి ప్రమాది అని పేరు.
బయటి లింకులు
వర్గం:తెలుగు సంవత్సరాలు
గొల్లపల్లి (నెన్నెల్)
గొల్లపల్లి, తెలంగాణ రాష్ట్రం, మంచిర్యాల  జిల్లా, నెన్నెల్‌ మండలంలోని గ్రామం. ఇది మండల కేంద్రమైన నెన్నెల్‌ నుండి 8 కి. మీ. దూరం లోను, సమీప పట్టణమైన బెల్లంపల్లి నుండి 30 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 396 ఇళ్లతో, 1406 జనాభాతో 1061 హెక్టార్లలో విస్తరించి ఉంది. గ్రామంలో మగవారి సంఖ్య 721, ఆడవారి సంఖ్య 685. షెడ్యూల్డ్ కులాల సంఖ్య 484 కాగా షెడ్యూల్డ్ తెగల సంఖ్య 25. గ్రామం యొక్క జనగణన లొకేషన్ కోడ్ 569924 .పిన్ కోడ్: 504219.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమికోన్నత పాఠశాల ఒకటి ఉంది.బాలబడి బెల్లంపల్లిలోను, మాధ్యమిక పాఠశాల మైలారంలోనూ ఉన్నాయి. సమీప జూనియర్ కళాశాల మైలారంలోను, ప్రభుత్వ ఆర్ట్స్ / సైన్స్ డిగ్రీ కళాశాల బెల్లంపల్లిలోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి. సమీప వృత్తి విద్యా శిక్షణ పాఠశాల బెల్లంపల్లిలోను, అనియత విద్యా కేంద్రం మంచిర్యాలలోను, దివ్యాంగుల ప్రత్యేక పాఠశాల నస్పూర్ లోనూ ఉన్నాయి.
ప్రభుత్వ వైద్య సౌకర్యం
గొల్లపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గొల్లపల్లిలో భూ వినియోగం కింది విధంగా ఉంది:
ఉత్పత్తి
గొల్లపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, జొన్న, మొక్కజొన్న
అవార్డులు
ఈ గ్రామం 2021-2022 సంవత్సరానికిగాను తెలంగాణ ప్రభుత్వం నుండి సామాజిక భద్రత ఉన్న గ్రామాలు విభాగంలో రాష్ట్రస్థాయి ఉత్తమ గ్రామ పంచాయతీ అవార్డు ను అందుకుంది.
హిందూమత పదకోశం
హిందూమతం నిబంధనలు పదకోశం ఈ కింది హిందూమతంలో పదము, అర్థములు పదకోశం ఉంది. అలాగే పొందుపరచిన జాబితాలో సంస్కృత పదాలు, అదేవిధముగా భారతదేశం యొక్క ఇతర భాషలలో వ్యక్తం చేసినవి ఉన్నాయి. ఇవి హిందూమతం, హిందూ మతం సంప్రదాయం, రెండింటి నుండి ఆ భావనలు కలిగి ఉంది.
ఈ జాబితాలో ప్రధాన ప్రయోజనం సులభంగా ఒక పదము కనుగొనేందుకు చేయడానికి, నిర్దిష్ట భావనల గుర్తించడం, ఒకే చోట హిందూమతం అన్ని భావనలు కలిపి ఒక గైడ్‌గా అందిస్తుంది, ఒకటి లేదా రెండు పంక్తులు భావన నిర్వచించటానికి మాత్రమే ఇక్కడ ఉంది.
ౠ
కాలం
మూలాలు
వర్గం:హిందూ మతము వర్గం:జాబితాలు వర్గం:హిందూ మతము సంబంధిత వ్యాసాలు వర్గం:హిందూ మతము సంబంధిత జాబితాలు
దేవిడి ఇక్బాల్ ఉద్-దౌలా
దేవిడి ఇక్బాల్ ఉద్-దౌలా, తెలంగాణ రాష్ట్ర రాజధాని హైదరాబాదు లో ఉన్న ఒక రాజభవనం. నిజాం రాజుల వారసత్వ కట్టడం. నిజాం ప్రభువు సర్ వికార్ ఉల్ ఉమ్రా (ఇక్బాల్ ఉద్-డౌలా)కు చెందిన దేవిడి. ఈ చారిత్రక నిర్మాణం ప్రస్తుతం కూలిపోయే స్థితిలో ఉంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడం గా గుర్తించబడింది.
చరిత్ర
ఈ భవనాన్ని నిజాం రాజు నవాబ్ ఫక్రుద్దీన్ నిర్మించాడు. యూరోపియన్ దేశాలకు చెందిన చేతివృత్తుల వారు ఈ నిర్మాణాన్ని పూర్తి చేసారు. '20వ శతాబ్దం ప్రారంభంలో నిజాం రాజు బేగంపేట లోని పైగా ప్యాలెస్‌ కి నివాసం మార్చిన తర్వాత ఈ రాజభవనం నిరుపయోగంగా మారిందని' ఒమర్ ఖలిది రాసిన 'ఏ గైడ్ టు ఆర్కిటెక్చర్ ఇన్ హైదరాబాద్, డెక్కన్, ఇండియా'లో రాయబడింది.
నిర్మాణం
ఈ భవనంలో నాలుగు తొట్టెలు, ఒక సెంట్రల్ సిస్టర్న్, అనేక గదులు ఉన్నాయి. వీటిలో ఒక్కొక్కటి ఒక్కో ప్రత్యేకతను కలిగివున్నాయి. జెనానా, స్లీపింగ్ క్వార్టర్స్, డైనింగ్, డ్రాయింగ్ రూమ్‌లు, ఆఫీసులు కూడా ఉన్నాయి. లోపలి భాగంలోని తలుపుల చుట్టూ, పై భాగంలోనూ, ఒక గది నుఏండి మరో గదికి వెళ్ళే ద్వారా తోరణంకి వివిధ ఆకృతుత్లో డిజైనులు చెక్కబడి ఉన్నాయి.
ప్రస్తుతం
ఈ భవనం సినిమా షూటింగులకు తరచుగా ఉపయోగిస్తుంటారు. షూటింగ్ చేసేటపుడు రోలింగ్ క్రేన్లు, ఇతర భారీ పరికరాల బరువుల వల్ల భవన ప్రధాన ప్రాంగణం శిథిలమైపోయి, పగిలిపోయింది. భవనం గోడ పక్కన ఒక చెత్త డబ్బా ఉంచబడింది. ఆహారం కోసం వచ్చిన ఎలుకలు ఆ గోడలను త్రవ్వి నాశనం చేస్తున్నాయి.
మూలాలు
వర్గం:హైదరాబాదు వర్గం:హైదరాబాదు రాజభవనాలు వర్గం:హైదరాబాద్ రాష్ట్రం వర్గం:భారత వారసత్వ ప్రదేశాలు వర్గం:హైదరాబాదు వారసత్వ నిర్మాణాలు
పానిపట్
పానిపట్ హర్యానాలోని ఒక చారిత్రిక నగరం, పానిపట్ జిల్లా ముఖ్య పట్టణం. ఇది ఢిల్లీ కి ఉత్తరంగా 90 కి.,మీ. దూరంలో ఉంది. జాతీయ రహదారి-1 పై చండీగఢ్‌కు దక్షిణంగా 169 కి.మీ. దూరంలో ఉంది. సా.శ. 1526, 1556, 1761 లో నగరానికి సమీపంలో జరిగిన మూడు ప్రధాన యుద్ధాలు భారత చరిత్రలో కీలకమైన మలుపులు. పానిపట్ "నేతగాళ్ళనగరం"గా, "టెక్స్‌టైల్ సిటీ"గా ప్రసిద్ధి చెందింది. "వస్త్రాలను రీసైక్లింగ్ చేయడానికి ప్రపంచ కేంద్రం" అయినందున దీనిని "క్యాస్ట్-ఆఫ్ క్యాపిటల్" అని కూడా పిలుస్తారు.
1989 నవంబరు 1 న కర్నాల్ జిల్లా ను చీల్చి, పానిపట్ కేంద్రంగా పానిపట్ జిల్లాను ఏర్పాటు చేసారు. 1991 జూలై 24 న దీన్ని మళ్ళీ కర్నాల్ జిల్లాలో విలీనం చేసారు. 1992 జనవరి 1 న, మళ్ళీ ప్రత్యేక జిల్లాగా చేసారు. పురాణాల ప్రకారం, మహాభారత కాలంలో పాండవులు స్థాపించిన ఐదు నగరాల్లో (ప్రస్థాలలో) పానిపట్ ఒకటి. దాని చారిత్రిక పేరు పాండవప్రస్థం. దుర్యోధనుడి నుండి పాండవులు కోరిన ఐదు గ్రామాలలో పానిపట్ మొదటిసారి మహాభారతంలో నమోదు చేయబడింది. ఐదు గ్రామాలు "పంచ పాట్":
చరిత్ర
కుడి|thumb| 1556 లో పానిపట్టు వద్ద జరిగిన రెండవ పానిపట్టు యుద్ధంలో ప్రాణాలు కోల్పోయిన ఢిల్లీ చక్రవర్తి హేమ్ చంద్ర విక్రమాదిత్య, మొదటి పానిపట్టు యుద్ధం 1526 ఏప్రిల్ 21 న ఢిల్లీ ఆఫ్ఘన్ సుల్తాన్ ఇబ్రహీం లోధి, తుర్కో-మంగోల్ వీరుడు బాబర్‌ల మధ్య జరిగింది. ఈ యుద్ధం పర్యవసానంగా ఉత్తర భారత ఉపఖండంలో మొఘల్ పాలన మొదలైంది. బాబర్ సైన్యం తమ కంటే సంఖ్యలో చాలా పెద్దదైన ఇబ్రహీం లోడీ సైన్యాన్ని ఓడించింది. ఈ మొదటి పానిపట్ యుద్ధంతో ఢిల్లీలో బహ్లూల్ లోడీ స్థాపించిన 'లోడీ పాలన' ముగిసింది. భారతదేశంలో మొఘలు పాలనకు నాంది పలికింది.
మూడవ పానిపట్టు యుద్ధం 1761 జనవరి 14 న మరాఠా సామ్రాజ్యానికి, ఆఫ్ఘన్, బలూచ్ ఆక్రమణదారులకూ మధ్య జరిగింది. మరాఠా సామ్రాజ్య దళాలకు సదాశివరావు భావు నాయకత్వం వహించగా, ఆఫ్ఘన్లకు అహ్మద్ షా అబ్దాలి నాయకత్వం వహించాడు. ఆఫ్ఘన్ల సైన్యం 1,10,000 మంది, మరాఠాలు 75,000 మంది. 1,00,000 మంది యాత్రికులు కూడా ఉన్నారు. భారతదేశం లోని ఇతర సామ్రాజ్యాల నుండి సహకారం లేకపోవడంతో మరాఠా సైనికులకు ఆహారం అందలేదు. ఇరుసైన్యాలు ప్రాణాలర్పించి పోరాడాయి. నజీబ్-ఉద్-దౌలా, షుజా-ఉద్-దౌలాలు ఆఫ్ఘన్లకు ఆహార సరఫరా చేసారు. మరాఠా వారి వెంట యాత్రికులున్నారు. వారిలో మహిళలు కూడా ఉన్నారు. యాత్రికులెవరూ పోరాడేవాళ్లు కాదు. జనవరి 14 న, 1,00,000 మంది సైనికులు మరణించారు. ఆఫ్ఘన్లు విజయం సాధించారు. అయితే, విజయం తరువాత, ఉత్తర భారతదేశం లోని శత్రువులను ఎదుర్కోలేక, మరింత ప్రాణనష్టం జరగకుండా ఆఫ్ఘనిస్తాన్కు తిరిగి వెళ్లారు. ఈ యుద్ధం ఈస్ట్ ఇండియా కంపెనీకి భారతదేశంలో కంపెనీ పాలనను స్థాపించడానికి పూర్వగామిగా ఉపయోగపడింది, ఎందుకంటే ఈ యుద్ధం తరువాత ఉత్తర, వాయవ్య భారతదేసం లోని రాజ్యాలు బలహీనపడ్డాయి.
భౌగోళికం
పానిపట్ 29.39°N, 76.97°W వద్ద సముద్రమట్టం నుండి 219 మీటర్ల ఎత్తున ఉంది.
జనాభా
2011 జనాభా లెక్కల ప్రకారం, నగర జనాభా 2,94,292. పానిపట్ పట్టణ సముదాయంలో (నగరంతో కలిసిన చుట్టుపట్ల ప్రాంతాలను కలిపి) 2,95,970 జనాభా ఉంది. అక్షరాస్యత 83%.
పానిపట్ సిండ్రోమ్
భారతీయ రాజులలో వ్యూహాత్మక ఆలోచన, సంసిద్ధత, నిర్ణయాత్మక చర్యలు లేకపోవడం అనేది పానిపట్టు వద్ద జరిగిన మూడు యుద్ధాల్లో కనబడింది. ఈ మూడు యుద్ధాల్లోనూ ఆక్రమణదారుని ఎదుర్కొన్న సైన్యాలు నిర్ణయాత్మకంగా ఓడిపోయాయి. ఇలాంటి లక్షణాలను సూచిస్తూ  పానిపట్ సిండ్రోమ్  అనే పదం పరిభాష లోకి ప్రవేశించింది. ఈ పదాన్ని ఎయిర్ కమోడోర్ జస్జీత్ సింగ్ కాయించాడు.
జాతీయ రహదారి 44 పానిపట్ ను గ్రాండ్ ట్రంక్ రోడ్ నెట్‌వర్క్‌తో కలిపే ప్రధాన రహదారి.
పానిపట్ జంక్షన్ రైల్వే స్టేషన్ నుండి అన్ని ప్రధాన భారతీయ నగరాలకూ రవాణా సౌకర్యం ఉంది
మూలాలు
వర్గం:Articles with hAudio microformats వర్గం:Coordinates on Wikidata
తప్పాడ్
తప్పాడ్ 2020లో విడుదలైన హిందీ సినిమా. బెనారస్ మీడియా వర్క్స్, టీ - సిరీస్ బ్యానర్‌లపై భూషణ్‌కుమార్‌, కృష్ణన్‌ కుమార్‌, అనుభవ్‌ సిన్హా నిర్మించిన ఈ సినిమాకి అనుభవ్‌ సిన్హా దర్శకత్వం వహించాడు. తాప్సీ పన్ను, దియా మీర్జా, కముద్‌ మిశ్రా, రత్నా పాఠక్‌ షా ప్రధాన పాత్రల్లో నటించిన ఈ సినిమా ఫిబ్రవరి 28న విడుదలైంది. ఈ సినిమా 2021లో ఏడు ఫిలింఫేర్ అవార్డులను అందుకుంది.
కథ
తాప్సి, పావిల్ గులాటిలు భార్యాభర్తలు. పావిల్ సామాన్య జీవితం అందరిలాగానే ఇంట్లో తన మాటే నెగ్గాలి అనుకునే రకం. పావిల్ కు ప్రమోషన్ వస్తుంది. అలా ప్రమోషన్ వచ్చినపుడు ఫారెన్ వెళ్లి అక్కడే సెటిల్ అవ్వాలని అనుకుంటారు. అదే సమయంలో అనుకోకుండా వీరు ఓ ఇంటికి శుభకార్యానికి వెళ్తారు. అక్కడ భార్య తాప్సి పై చేయి చేసుకుంటాడు, తాప్సి ఆత్మగౌరవానికి సంబంధించిన విషయం కావడంతో భర్తకు విడాకులివ్వాలనే నిర్ణయం తీసుకుంటుంది. ఈ నేపథ్యంలో సమాజం నుండి ఆమె ఎదుర్కున్న అనుభవాలేమిటి? అమృత తన పోరాటంలో ఎదురైన సవాళ్ళను ఏ విధంగా ఎదుర్కొంది అనేదే మిగతా సినిమా కథ.
బయటి లింకులు
వర్గం:2020 సినిమాలు వర్గం:హిందీ సినిమా
శివుని వేయి నామములు- 701-800
శివ సహస్రనామ స్తోత్రములోని తరువాతి నూరు నామముల అర్ధాలు: thumb|మురుడేశ్వరంలోని శివుని విగ్రహం
శ్లోకము 71
సయజ్ఞారిః = యజ్ఞశత్రువుతో కూడియుండువాడు
సకామారిః = మన్మధుని శత్రువుతో కూడియుండువాడు
మహాదంష్ట్రః = గొప్ప దంతములు కలవాడు
మహాయుధః = గొప్పదైన ఆయుధము కలవాడు
బహుధా నిందితః = అనేక విధముల నిందింపబడినవాడు
శంకరః = సుఖమును కలుగజేయువాడు
చంద్రశేఖరః = చంద్రుని శిరస్సునందు కలవాడు
శ్లోకము 72
అమరేశః = దేవతలకు అధిపతి అయినవాడు
మహాదేవః = దేవతలలో గొప్పవాడు
విశ్వదేవః = ప్రపంచమునకు దేవుడు
సురారిహా = దేవతల శత్రువులను చంపినవాడు
అహిర్భుధ్న్యః = నాగాభరణం కలవాడు
అనిలాభః = గాలివంటి వాడు
చేకితానః = సర్వజ్ఞుడు; అత్యంత జ్ఞానయుక్తుడు
హరిః = తానే విష్ణురూపమైనవాడు
శ్లోకము 73
అజైకపాత్ = విష్ణువు ముఖ్యమైన పాదముగా కలవాడు
కాపాలీ = కపాలమును ధరించినవాడు
త్రిశంకుః = త్రిశంకువను రాజు తానే అయినవాడు
శివః = భద్రమైనవాడు
ధన్వంతరిః = దేవ వైద్యుడైన ధన్వంతరి యొక్క రూపం తానే అయినవాడు
ధూమకేతుః = గణపతి తానైనవాడు
వైశ్రవణః = కుబేరుడు తానే అయినవాడు
శ్లోకము 74
ధాతా = బ్రహ్మ తానే అయినవాడు
శక్రః = ఇంద్రుడు తానే అయినవాడు
విష్ణుః = విష్ణువు తానే అయినవాడు
మిత్రః = సూర్యుడు తానే అయినవాడు
త్వష్టా = బ్రహ్మ తానే అయినవాడు
ధ్రువః = ధ్రువుడు తానే అయినవాడు
ధరః = ప్రపంచమును ధరించినవాడు
ప్రభావః = గొప్ప పుట్టుక కలవాడు
సర్వగః = అన్నింటియందు ఉండువాడు
అర్యమా, సవితా = సూర్యుని రూపము తానే అయినవాడు
రవిః = సూర్యుడు తానే అయినవాడు
శ్లోకము 75
ఉషంగుః = ఉషస్సును కలుగజేయు సూర్యుని రూపము తానే అయినవాడు
విధాతా = బ్రహ్మ తానే అయినవాడు
మాంధాతా = సృష్టికి ఆదియందు గల మాంధాత అనే రాజు తానే అయినవాడు
భూతభావనః = ప్రాణుల యొక్క క్షేమమును గూర్చి ఆలోచించువాడు
విభుః = అధిపతి అయినవాడు
వర్ణవిభావీ = వర్ణముల యొక్క విశేషములను గూర్చి భావించువాడు
సర్వకామగుణావహః = సమస్తమైన కోరికల గుణములను ఆవహించి యుండువాడు
శ్లోకము 76
పద్మనాభః = పద్మము నాభియందు గల విష్ణువు తానే అయినవాడు
మహాగర్భ = గొప్పదైన గర్భము కలవాడు
చంద్రవక్తః = చంద్రునివంటి ముఖము కలవాడు
అనిలః = వాయువు తానే అయినవాడు
అనలః = అగ్ని రూపము తానే అయినవాడు
బలవాన్ = మిక్కిలి బలము కలవాడు
ఉపశాంతః = మిక్కిలిగా శాంతించువాడు
పురాణః = ప్రాచీనుడు
పుణ్యచంచురీ = పుణ్యము చేత ప్రసిద్ధమైన వాడు.
శ్లోకము 77
కురుకర్తా = కురుక్షేత్రమును సృష్టించినవాడు,
కురువాసీ = కురు భూముల యందు నివసించువాడు
కురుభూతః = కురు భూములందు పుట్టినవాడు
గుణౌషధః = మంచి గుణములు ఔషధములుగా కలవాడు
సర్వాశయః = సమస్తమైన అభిప్రాయములు తానే అయినవాడు
గర్భచారీ = సమస్త గర్భములందు సంచరించువాడు
శ్లోకము 78
దేవదేవః = దేవతలకు దేవుడైనవాడు
సదసత్ సర్వరత్నవిత్ = మంచి చెండు అను సమస్తమైన రత్నముల యొక్క జ్ఞానము కలవాడు
కైలాసగిరివాసీ = కైలాస పర్వతమునందు నివసించువాడు
హిమవత్ గిరి సంశ్రయః = హిమవత్ పర్వతమునందు నివసించువాడు.
శ్లోకము 79
కూలహారీ = ప్రవాహరూపములో నదుల దరులను కూల్చువాడు
కులకర్తా = పుష్కరము మొదలైన పెద్ద సరస్సులను నిర్మించువాడు.
బహుప్రదః = అనేకములు ఇచ్చువాడు
వణిజః వ్యాపారమునకు మూలపురుషుడు
వర్ధకీ = వృద్ధి పొందినవాడు
వృక్షః = వృక్షము తానే అయినవాడు
వకుళః = పొగడ చెట్టు తానే అయినవాడు
చందనచ్ఛదః = చందనము యొక్క మైపూత కలవాడు.
శ్లోకము 80
సారగ్రీవః = బలముతో కూడిన కంఠము కలవాడు
మహాశత్రుః = గొప్పవారైన శత్రువులు కలవాడు
అలోలః = ఆసక్తి లేనివాడు
మహౌషధః = గొప్ప ఔషధము వంటివాడు
సిద్ధార్థకారీ = అర్థసిద్ధిని కలుగజేయువాడు
సిద్ధార్థః = ప్రయోజనముల సిద్ధిని పొందినవాడు
వర్గం:శివ సహస్రనామ స్తోత్రము
చిత్రభాను
సా.శ. 1882-1883, 1942-1943, 2002-2003...... ల శ్రేణిలో ప్రతీ అరవై సంవత్సరాలకు వచ్చే వచ్చిన తెలుగు సంవత్సరానికి చిత్రభాను అని పేరు.
మూలాలు
వర్గం:తెలుగు సంవత్సరాలు
స్వభాను
సా.శ. 1883-1884, 1943-1944, 2003-2004లో వచ్చిన తెలుగు సంవత్సరానికి స్వభాను అని పేరు.
మూలాలు
వర్గం:తెలుగు సంవత్సరాలు
దొడ్డకళ్ళసంద్ర సరస్సు
పక్షులు
ఈ సరస్సు వలస పక్షులతో సహా అనేక పక్షి జాతులకు నివాసంగా ఉంది. ఇక్కడ అనేక సీతాకోకచిలుక జాతులు కూడా నివసిస్తాయి. It also hosts many butterfly species.
మూలాలు
వర్గం:సరస్సులు వర్గం:నీటి వనరులు వర్గం:కర్ణాటక
భారతీయ శాస్త్రీయ నాటకం
thumb| నిరుపమ రాజేంద్ర డాన్స్ థియేటర్ సంగీత శకుంతల భారతదేశంలో శాస్త్రీయ నాటకం ప్రాచీన భారతదేశంలో నాటకం, సాహిత్య ప్రదర్శన సంప్రదాయాన్ని తెలియజేస్తుంది. భారత దేశంలో, అందులో ఆసియా ఖండంలో నాటక ప్రదర్శన సా.పూ 200 కాలం నాటిది. . నాటకం సంస్కృత సాహిత్యంలో అత్యున్నత విజయంగా పరిగణించబడుతుంది. బుద్ధచరితను రచించిన బౌద్ధ తత్వవేత్త అశ్వఘోషుడు మొదటి సంస్కృత నాటక రచయితగా కీర్తి గడించాడు.
కాళిదాసు 4-5 వ శతాబ్దానికి చెందిన కవి. భారతదేశంలోని పురాతనమైన, గొప్ప సంస్కృత నాటకాల్లో కాళిదాసు రచించిన మూడు ప్రసిద్ధ శృంగార నాటకాలు ఉన్నాయి. అవి మాళవికాగ్నిమిత్రము, విక్రమోర్వశీయము, అభిజ్ఞాన శాకుంతలము. చివరిది మహాభారతంలోని ఒక కథ ద్వారా ప్రేరణ పొందిన అత్యంత ప్రసిద్ధమైన నాటకం. ఇంగ్లీష్, జర్మన్ భాషలలోకి అనువదించబడిన మొదటి నవల. అభిజ్ఞాన శాకుంతలము (ఆంగ్ల అనువాదం గోథేస్]] ఫౌస్ట్ (1808-1832) పై ప్రభావం చూపింది. . తర్వాత గొప్ప భారతీయ నాటక రచయిత అయిన భవభూతి (సా.శ 7 వ శతాబ్దం). మాలతి-మాధవ, మహావీరాచరిత ఉత్తరరామచరిత: మూడు నాటకాలు రచించినట్లు చెబుతారు. ఈ మూడింటిలో, వాటి  చివరి రెండు రామాయణ ఇతిహాసం. శక్తివంతమైన భారతీయ చక్రవర్తి హర్షవర్ధనుడి కు సంభందించినవి. (606-648) మూడు నాటకాలు వ్రాసిన ఘనత పొందాడు
ప్రారంభాలు
అలెగ్జాండర్ ది గ్రేట్ కాలం నుండి కూడా, భారత ఉపఖండం గ్రీకు సంస్కృతితో ప్రత్యక్షంగా సంభందాలు కలిగి ఉన్నది. ఇది భారతీయ థియేటర్ అభివృద్ధిపై ప్రాచీన గ్రీకు నాటకం భారత నాటకం పై  ఎంత ప్రభావం చూపిందనే దానిపై పండితుల మధ్య తీవ్ర  చర్చకు దారితీసింది.
నాట్య శాస్త్రం
ముఖ్యమైన సాక్ష్యం సంస్కృత థియేటర్‌కు సంబందించిన  ఎ ట్రీటిస్ ఆన్ థియేటర్ ( నాట్యశాస్త్రం ), దీని రాసిన  తేదీ అనిశ్చితంగా ఉంది (అంచనా ప్రకారం ఇది  200 BCE నుండి 200 CE మధ్య రాయబడింది అని చెబుతారు )  ఈ నాటకాన్ని రచించిన  రచయిత గా  భరత మునికి హక్కులు కల్పించబడ్డాయి. (Treatise) గ్రంథం  ప్రాచీన  ప్రపంచంలో అత్యంత  నాటకీయత కల్గిన పూర్తి రచన ఈ గ్రంథం. ఇది నటన, నృత్యం, సంగీతం, నాటక నిర్మాణం, ఆర్కిటెక్చర్, కాస్ట్యూమ్, మేకప్, ఆధారాలు, కంపెనీల సంస్థ, ప్రేక్షకులు, పోటీలు థియేటర్ అంశాల  గురించి పౌరాణిక కథనాన్ని అందిస్తుంది   అలా చేయడం వలన, వాస్తవమైన నాటక పద్ధతుల స్వభావం గురించి పలు అవసరమైన  సూచనలను అందిస్తుంది. సంస్కృత థియేటర్‌ను పవిత్ర మైదానంలో ప్రదర్శించారు, వారసత్వ ప్రక్రియలో అవసరమైన నైపుణ్యాలు (నృత్యం, సంగీతం పారాయణం) శిక్షణ పొందిన పూజారులు. దీని లక్ష్యం విద్య వినోదం రెండూ.